પોલીસ સ્ટેશને ફરીયાદ કરવા આવતા લોકોને કેટલાક પોલીસકર્મીઓ દ્વારા ગેરવર્તન કરીને જાણે ફરીયાદ કરવા આવેલ વ્યક્તિ જ આરોપી હોય તેમ ઉલટ-સૂલટ પ્રશ્નો કરીને ડરાવતા- ધમકાવતા હોવાનું અને ફરીયાદ ન લઈ પ્રજાની સેવા માટે સરકારે ખાખી પહેરાવીને બેસાડેલા પોલીસકર્મીઓ પ્રજાને સંતોષકારક જવાબ પણ ન આપતા હોવાનું કહેવાય છે, ત્યારે બનાસકાંઠા જિલ્લાના ડીસા ખાતે પાડોશી સાથે તકરાર થતા પોલીસ ફરીયાદ કરવા ગયેલ યુવકને પોલીસ દ્વારા સંતોષકારક જવાબ ન મળતા લાગી આવતા આ યુવકે પાલનપુરમાં આવીને ઝેરી પ્રવાહી પી લીધુ હતુ અને ત્યારબાદ એસ. પી. કચેરીએ પહોંચ્યો હતો.